stanford-oval/wikipedia huggingface dataset:
Aaglacrinus

สกุลของไครนอยด์ที่สูญพันธุ์แล้ว
ระวังสับสนกับ Aglaocrinus สกุลของไครนอยด์อีกสกุลที่สูญพันธุ์แล้วในชั้น Crinoidea
| Aaglacrinus ช่วงเวลาที่มีชีวิตอยู่: 359> 2–299.0Ma  PreꞒ Ꞓ O S D C P T J K Pg N     Carboniferous |
| --- | --- |

การจำแนกชั้นทางวิทยาศาสตร์
อาณาจักร:: Animalia
ไฟลัม:: Echinodermata
ชั้น:: Crinoidea
อันดับ:: Cladida
วงศ์:: Dendrocrinidae
สกุล:: Aaglacrinus G. D. Webster, 1981

สปีชีส์
 ดูในบทความ
ชื่อพ้อง
 Aaglaocrinus
Aaglacrinus เป็นสกุลของไครนอยด์ที่สูญพันธุ์แล้วในอันดับ Cladida มีการเสนอว่า Aaglacrinus เป็นสิ่งมีชีวิตที่เกาะอยู่กับที่ (stationary) และกินสารแขวนลอย (suspension feeder) ส่วนแข็งของร่างกายประกอบด้วยแมกนีเซียมแคลไซต์
สปีชีส์

ปัจจุบันมีสองสปีชีส์ในสกุลนี้ ซึ่งใช้ชื่อสกุลว่า Aaglaocrinus ทั้งคู่:
Aaglaocrinus bowsheri (Webster & Kues, 2006)
Aaglaocrinus sphaeri (Strimple 1949)
แหล่งข้อมูลอื่น

Ausich, William I.; Kammer, Thomas W.; Mirantsev, Georgy V. (กรกฎาคม 2022). "Carboniferous crinoids". Geological Society Special Publications. London. 512: 551–601. doi:10.1144/SP512-2020-71.
Webster, Gary Dean; Maples, Christopher (มกราคม 2006). "Cladid crinoid (Echinodermata) anal conditions: A terminology problem and proposed solution". Palaeontology. 49 (1): 187–212. doi:10.1111/j.1475-4983.2005.00526.x.
| --- | --- |
การแยกแยะหน่วยอนุกรมวิธาน:  Wikidata: Q4661240  Fossilworks: 32022  GBIF: 4873417  IRMNG: 1380312
จ๊ะ นงผณี

| จ๊ะ นงผณี |
| --- | --- |
จ๊ะ นงผณี ในปี พ.ศ. 2560
ข้อมูลพื้นฐาน
ชื่อเกิด: นงผณี มหาดไทย
รู้จักในชื่อ: จ๊ะ
เกิด: 6 พฤษภาคม พ.ศ. 2534 (33 ปี) จังหวัดอ่างทอง ประเทศไทย
แนวเพลง: ลูกทุ่ง
อาชีพ: นักร้อง นักแสดง ยูทูบเบอร์ นักธุรกิจ
เครื่องดนตรี: เสียงร้อง
ช่วงปี: พ.ศ. 2555–ปัจจุบัน
ค่ายเพลง: อาร์สยาม (พ.ศ. 2556–2563) ศิลปินอิสระ (พ.ศ. 2564–ปัจจุบัน) โฟร์เอส (พ.ศ. 2565-พ.ศ. 2566)
นงผณี มหาดไทย (เกิด 6 พฤษภาคม พ.ศ. 2534) ชื่อเล่น จ๊ะ เป็นนักร้องลูกทุ่งและนักแสดงชาวไทย มีชื่อเสียงจากผลงานเพลง "คันหู" เป็นนักร้องสังกัดค่ายเพลงอาร์สยาม ปัจจุบันเป็นศิลปินอิสระ
ประวัติ

นงผณี เกิดเมื่อวันที่ 6 พฤษภาคม 2534 เป็นชาวอำเภอแสวงหา จังหวัดอ่างทอง เป็นบุตรีของ ปราดิษฐ์ และจำเนียร มหาดไทย
ผลงาน จ๊ะ อาร์สยาม จ๊ะ โด่งดังเป็นที่รู้จักหลังจากคลิปเพลง "คันหู" โพสในยูทูบ ทำให้ชื่อของเธอก็เป็นที่รู้จักในชั่วข้ามคืน เนื่องจากคลิปเพลงดังกล่าวมีเนื้อหาที่ล่อแหลมและมีท่าเต้นที่ยั่วยวน จนได้ฉายาว่าจ๊ะ คันหู พ.ศ. 2556 จ๊ะ ได้เซ็นสัญญาเป็นนักร้องในสังกัดอาร์สยาม และ มีซิงเกิลแรกที่มีชื่อว่า "นิสัยฉันเปลี่ยนตามสันดานเธอ" จ๊ะ อาร์สยามจบการศึกษา คณะบริหารธุรกิจ สาขาเทคโนโลยีสารสนเทศธุรกิจ มหาวิทยาลัยเทคโนโลยีราชมงคลสุวรรณภูมิ วิทยาเขตสุพรรณบุรี ด้วยเกรดเฉลี่ย 3.14
ในเดือนมิถุนายน พ.ศ. 2556 จ๊ะ ได้เซ็นสัญญากับค่ายอาร์สยาม ในสังกัดอาร์เอส หลังจากที่ค่ายเดิมปิดตัวลง และออกอัลบั้มเดี่ยวทั้งหมด 1 อัลบั้ม ก่อนที่จะหมดสัญญาลง เมื่อปี พ.ศ. 2564 หลังจากนั้นจึงเป็นศิลปินอิสระ
ผลงานเพลง > จ๊ะ คันหู > ชุดที่ 1 หนูชอบแรด (2555)

คันหู
ค้างคืนไม่ว่า
เข้าวัดเถอะลุง
หนูชอบแรด
อกหักเรื่องเล็ก
อย่าเอาหูหนี
หนูไม่ยอม
วันแรกเจอเลย
โอ๊ยเจ็บ
ชอบคนมีตังค์
ตายยาก
เลิกแล้วค่ะ
ผลงานเพลง > จ๊ะ คันหู > ชุดที่ 2 หนูเอาอยู่ (2555)

หนูเอาอยู่
คันหู
สตอเบอแหล
อยากมีแฟนเป็นของตัวเอง
เกาผิดที่
ท่ายากหนูเยอะ
ควายตื่น
อยากมีคนเอา...ใจ
อย่าเอาหูหนี
หมดโปร
เงียบ
วันที่มีรอเรือ
ผลงานเพลง > สังกัดค่าย อาร์ สยาม > The Man City Lion Project ชาย เมืองสิงห์ (2558)

เป็นอัลบั้มที่นำเพลงเก่าของ ชาย เมืองสิงห์ มาขับร้องใหม่โดยศิลปินลูกทุ่งจากค่าย อาร์สยาม กว่า 18 ชีวิต
เมียพี่มีชู้ ศิลปิน ชาย เมืองสิงห์ ร้องร่วมกับ ใบเตย อาร์สยาม และ จ๊ะ อาร์สยาม
เมรี ศิลปิน กระแต และ กระต่าย
ชะทิงนองนอย ศิลปิน ชาย เมืองสิงห์ ร้องร่วมกับ จินตหรา พูนลาภ อาร์สยาม
ลั่นทม ศิลปิน ปาน ธนพร
มาลัยดอกรัก ศิลปิน ชาย เมืองสิงห์ ร้องร่วมกับ ตี๋ นฤพนธ์ พานทอง
สิบหกหย่อนๆ ศิลปิน ลูกตาล อาร์สยาม
ฉันรักเธอ ศิลปิน บิว กัลยาณี อาร์สยาม
กุหลาบในใจน้อง ศิลปิน หญิง ธิติกานต์ อาร์สยาม
ผีเข้าผีออก ศิลปิน ชาย เมืองสิงห์ ร้องร่วมกับ แมงปอ ชลธิชา อาร์สยาม
จับปลาสองมือ ศิลปิน ยิ้ม อาร์สยาม
น้ำนิ่งไหลลึก ศิลปิน เด่น อาร์สยาม
พี่ไปหลายวัน ศิลปิน กุ้ง สุธิราช อาร์สยาม และ วิรดา วงศ์เทวัญ อาร์สยาม
ปากหวาน ศิลปิน หนู มิเตอร์ อาร์สยาม
มาลัยน้ำใจ ศิลปิน แจ๊ค ธนพล อาร์สยาม และ แคท รัตกาล อาร์ สยาม
ผลงานเพลง > สังกัดค่าย อาร์ สยาม > ซิงเกิ้ล

นิสัยฉันเปลี่ยนตามสันดานเธอ (2556)
เห็นนางเงียบ ๆ ฟาดเรียบนะคะ (2557)
มีทองท่วมหัว ไม่มีผัวก็ได้ (Gold or hubby?) (2558)
แอ๊บตามกระแส แหลตามสไตล์ (2559)
จีบหน่อย อร่อยแน่ (2560)
สวยวนไปค่ะ (2560)
ดีออก (2560)
ไม่แรดอยู่ยาก (2562)
ไร้ยางอาย (2563)
ผลงานเพลง > ศิลปินอิสระ > ซิงเกิ้ล

สิบสอง (2564)
คอแห้ง (ร้องร่วมกับ F.HERO) (โปรเจกต์ 100×100 Season 3) (2564)
นวลรอพี่ที่สวนลำไย (2565)
ขวัญใจกรรมกร (2565)
ใส่ยับ (2565)
ยังมีแดก (2566)
เมร่อน (ร้องร่วมกับ Juepak,GUNNER) (2567)
ผลงานการแสดง > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางช่องเวิร์คพอยท์
| ปี พ> ศ. | เรื่อง | บทบาท |
| --- | --- | --- |
| 2565 | โอมเพี้ยงอาจารย์คง | สวย |
ผลงานการแสดง > ภาพยนตร์

| ปี | เรื่อง | ค่ายหนัง | บทบาท | หมายเหตุ |
| --- | --- | --- | --- | --- |
| 2565 | บัวผันฟันยับ | เอ็ม พิคเจอร์ส | เต่านา |  |
| 2567 | มานะแมน |  | จอย |  |
เพลงพิเศษ

รักพ่อ..ไม่มีวันพอเพียง (2559) จัดทำขึ้นเพื่อขอรวมพลังถ่ายทอดบทเพลงนี้ แทนความรู้สึก สำนึกในพระมหากรุณาธิคุณหาที่สุดมิได้ ของ "พระบาทสมเด็จพระปรมินทรมหาภูมิพลอดุลยเดช"
แหล่งข้อมูลอื่น

จ๊ะ นงผณี ที่อินสตาแกรม
จ๊ะ นงผณี ที่ติ๊กต็อก
จ๊ะ นงผณี ที่ยูทูบ
เปิดวาร์ปจ๊ะคันหู ที่ Warp-cup-e.com
มิสโคเรีย

| --- | --- |

ก่อตั้ง: 1957
ประเภท: การประกวดความงาม
สํานักงานใหญ่: โซล
ที่ตั้ง: เกาหลีใต้
สมาชิก  : นางงามนานาชาติ มิสเอิร์ธ
ภาษาทางการ : เกาหลี
บริษัทิ: ฮันจู อีแอนด์เอ็ม
เว็บไซต์: http://www.misskorea.or.kr
มิสโคเรีย (เกาหลี: 미스코리아) เป็นการประกวดนางงามในประเทศเกาหลีใต้ เริ่มจัดการประกวดขึ้นตั้งแต่ปี ค.ศ. 1957 โดยหนังสือพิมพ์เกาหลีฮันกุกอิลโบ
ผู้ชนะการประกวด (진, jin) จะได้เป็นตัวแทนของประเทศในการเข้าร่วมประกวดนางงามจักรวาล ส่วนผู้เข้ารอบ 2 คนสุดท้าย (선, sun) ซึ่งเทียบเท่ากับรองอันดับ 1 จะได้เป็นตัวแทนเข้าร่วมประกวดนางงามนานาชาติ หรือมิสเวิลด์ การประกวดได้รับการออกอากาศทางโทรทัศน์มาตั้งแต่ปี ค.ศ.  1972
เมื่อวันที่ 16 มีนาคม ค.ศ. 2011 จูเลีย มอร์ลีย์ ประธานองค์กรมิสเวิลด์ ประกาศเปิดตัวการประกวดมิสเวิลด์โคเรีย ซึ่งปัจจุบันดำรงตำแหน่งผู้อำนวยการกองประกวดโดยพัก จ็อง-อา ตั้งแต่ปี ค.ศ. 2010 รองอันดับ 1 ของมิสโคเรียจะได้เป็นตัวแทนเข้าร่วมประกวดนางงามนานาชาติ แทน มิสเวิลด์
ในปี ค.ศ. 2015 ฮันจู อีแอนด์เอ็ม (Hanju E&M) ได้สิทธิ์เข้าไปบริหารกิจการขององค์กรมิสโคเรีย ตั้งแต่ปี ค.ศ. 2016 องค์กรมิสโคเรียไม่สามารถส่งตัวแทนประเทศไปเข้าร่วมประกวดนางงามจักรวาลอีกต่อไป
ผู้ดำรงตำแหน่งปัจจุบันคือ คิม แช-ว็อน
รูปภาพผู้ชนะ

คิม ซอ-ย็อน
มิสโคเรีย 2014
ยู เย-บิน
มิสโคเรีย 2013
คิม ยู-มี
มิสโคเรีย 2012
อี ซ็อง-ฮเย
มิสโคเรีย 2011
ช็อง โซ-รา
มิสโคเรีย 2010
คิม จู-รี
มิสโคเรีย 2009
อี จี-ซ็อน
มิสโคเรีย 2007
อี ฮา-นึย
มิสโคเรีย 2006
คิม จู-ฮี
มิสโคเรีย 2005
คิม ซา-รัง
มิสโคเรีย 2000
คิม ย็อน-จู
มิสโคเรีย 1999
ชเว จี-ฮย็อน
มิสโคเรีย 1998
คิม จี-ย็อน
มิสโคเรีย 1997
โอ ฮย็อน-กย็อง
มิสโคเรีย 1989
แหล่งข้อมูลอื่น

Miss Korea official website
| ก่อนหน้า |  | มิสโคเรีย |  | ถัดไป |
| --- | --- | --- | --- | --- |
| มิสโคเรีย   (ฮันกุกอิลโบ)   1954–2015 |  | ผู้ถือสิทธิ์นางงามจักรวาลสำหรับประเทศเกาหลี    |  | มิสยูนิเวิร์สโคเรีย   (พีเจพี)   2016–ปัจจุบัน |
| ก่อนหน้า |  | มิสโคเรีย |  | ถัดไป |
| --- | --- | --- | --- | --- |
| มิสโคเรีย   (ฮันกุกอิลโบ)   1954–2010 |  | ผู้ถือสิทธิ์มิสเวิลด์สำหรับประเทศเกาหลี    |  | มิสเวิลด์โคเรีย   (พีเจพี)   2011–ปัจจุบัน |
| ด ค กประเทศที่เข้าร่วมประกวดนางงามนานาชาติ |
| --- | --- |
ดำเนินการอยู่ (1960–ปัจจุบัน):  อาร์เจนตินา  อาร์เมเนีย  อารูบา  ออสเตรเลีย  เบลารุส  เบลเยียม  เบลีซ  โบลิเวีย  บราซิล  แคเมอรูน  แคนาดา  ชิลี  จีน  ไต้หวัน  โคลอมเบีย  หมู่เกาะคุก  คอสตาริกา  คิวบา  กือราเซา  สาธารณรัฐเช็ก  เดนมาร์ก  สาธารณรัฐโดมินิกัน  เอกวาดอร์  อียิปต์  เอลซัลวาดอร์  เอธิโอเปีย  เอสโตเนีย  ฟินแลนด์  ฝรั่งเศส  กาบอง  จอร์เจีย  เยอรมนี  กานา  ยิบรอลตาร์  กัวเดอลุป  กวม  กัวเตมาลา  กายอานา  เฮติ  ฮาวาย  ฮอนดูรัส  ฮ่องกง  ฮังการี  ไอซ์แลนด์  อินเดีย  อินโดเนเซีย  อิสราเอล  เกาะไอร์แลนด์  อิตาลี  ญี่ปุ่น  เคนยา  เกาหลี  คีร์กีซสถาน  ลาว  ลัตเวีย  เลบานอน  ลิทัวเนีย  ลักเซมเบิร์ก  มาเก๊า  มาเลเซีย  มอริเชียส  เม็กซิโก  มอลโดวา  มองโกเลีย  เมียนมา  นามิเบีย  เนปาล  เนเธอร์แลนด์  นิวซีแลนด์  นิการากัว  หมู่เกาะนอร์เทิร์นมาเรียนา  นอร์เวย์  ปานามา  ปารากวัย  เปรู  ฟิลิปปินส์  โปแลนด์  โปรตุเกส  ปวยร์โตรีโก  โรมาเนีย  รัสเซีย  เซอร์เบีย  เซียร์ราลีโอน  สิงคโปร์  สโลวาเกีย  แอฟริกาใต้  เซาท์ซูดาน  สเปน  ศรีลังกา  ซูรินาม  สวีเดน  ตาฮีตี  ไทยแลนด์  ตูนิเซีย  ตุรกี  ยูเครน  ยูไนเต็ดคิงดอม  สหรัฐอเมริกา  หมู่เกาะเวอร์จินของสหรัฐอเมริกา  เวเนซุเอลา  เวียดนาม  แซมเบีย 
ไม่ได้ดำเนินการ (ตั้งแต่ปี ค.ศ. 2012):  แองโกลา (2004)  ออสเตรีย (1994)  บาฮามาส (2010)  เบอร์มิวดา (1971)  บัลแกเรีย (1970)  โครเอเชีย (2003)  โกตดิวัวร์ (1999)  ไซปรัส (2006)  สาธารณรัฐประชาธิปไตยคองโก (1987)  ฟีจี (1996)  กรีซ (2010)  จาเมกา (2010)  จอร์แดน (1963)  คาซัคสถาน (2005)  ไลบีเรีย (2008)  มาซิโดเนีย (2002)  มาดากัสการ์ (1961)  มอลตา (2004)  โมร็อกโก (1969)  มาร์ตีนิก (2010)  นิวแคลิโดเนีย (2006)  ปากีสถาน (2002)  ปาเลา (2001)  สาธารณรัฐคองโก (2008)  ซานมารีโน (2001)  เซเนกัล (2004)  เซเชลส์ (1995)  สวิตเซอร์แลนด์ (1993)  แทนซาเนีย (2011)  โตโก (2000)  ตรินิแดดและโตเบโก (2011)  ยูกันดา (2009)  อุรุกวัย (1999)  ซิมบับเว (2011) 
ไม่ได้ดำเนินการ(ประเทศและดินแดนเดิมที่มีอยู่):  เกาะบอร์เนียว (1960)  เชโกสโลวาเกีย (1992)  อังกฤษ (1986)  ลาตินเม็กซิโก (ตัวแทนชาติพันธุ์) (2003)  บริติชมาลายา (1962)  พื้นเมืองอเมริกัน (ตัวแทนชาติพันธุ์) (2003)  สกอตแลนด์ (1986)  เซอร์เบียและมอนเตเนโกร (2006)  แปซิฟิกใต้ (ตัวแทนชาติพันธุ์) (1960)  สหภาพโซเวียต (1990)  เวลส์ (1986)  หมู่เกาะเวสต์อินดีส (1965)  ยูโกสลาเวีย (2002)
อำเภอมวกเหล็ก

| อำเภอมวกเหล็ก |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Muak Lek
ย่านตลาดมวกเหล็กกับบรรยากาศยามเย็น
คำขวัญ: เนื้อนุ่ม นมดี กะหรี่ปั๊บดัง คลังเครื่องหนัง วังรีสอร์ต ยอดน้ำตก
แผนที่จังหวัดสระบุรี เน้นอำเภอมวกเหล็ก
พิกัด: 14°39′20″N 101°11′54″E﻿ / ﻿14.65556°N 101.19833°E﻿ / 14.65556; 101.19833
ประเทศ:  ไทย
จังหวัด: สระบุรี
พื้นที่
 • ทั้งหมด: 681.4 ตร.กม. (263.1 ตร.ไมล์)
ประชากร (2566)
 • ทั้งหมด: 56,360 คน
 • ความหนาแน่น: 82.71 คน/ตร.กม. (214.2 คน/ตร.ไมล์)
รหัสไปรษณีย์ : 18180, 18220 (เฉพาะตำบลซับสนุ่น), 30130 (เฉพาะตำบลลำพญากลางและตำบลลำสมพุง)
รหัสภูมิศาสตร์: 1911
ที่ตั้งที่ว่าการ: ที่ว่าการอำเภอมวกเหล็ก หมู่ที่ 3 ถนนเทศบาล ตำบลมวกเหล็ก อำเภอมวกเหล็ก จังหวัดสระบุรี 18180
 ส่วนหนึ่งของสารานุกรมประเทศไทย
มวกเหล็ก เป็นอำเภอหนึ่งในจังหวัดสระบุรี แต่เดิมเป็นส่วนหนึ่งของอำเภอแก่งคอย
ประวัติศาสตร์

ในอดีตอำเภอมวกเหล็กเป็นส่วนหนึ่งของอำเภอแก่งคอย กระทรวงมหาดไทยเห็นควรในการแบ่งเขตการปกครองของอำเภอแก่งคอยออกมาเป็น อำเภอมวกเหล็ก โดยรวมพื้นที่ตำบลมวกเหล็ก ตำบลคำพราน และตำบลแสลงพัน เมื่อวันที่ 31 ธันวาคม พ.ศ. 2511 โดยไม่ผ่านการจัดตั้งเป็นกิ่งอำเภอ  ที่มาของชื่ออำเภอมวกเหล็กมีอยู่สองความคิด ความคิดแรกมวกเหล็กเป็นชื่อของเถาไม้ชนิดหนึ่งที่ ขึ้นอยู่ทั่วไปริมลำธารแห่งนี้ จึงเรียกหมู่บ้านนี้ว่า มวกเหล็ก ความคิดหนึ่งเล่าว่าเคยพบหมวกเหล็กของนักรบโบราณที่ลำธารแห่งมวกเหล็กนี้ จึงเรียกว่า บ้านหมวกเหล็ก ต่อมาคนที่นี่เรียกเป็น มวกเหล็ก
ที่ตั้งและอาณาเขต

ทิศเหนือ ติดต่อกับอำเภอพัฒนานิคม อำเภอท่าหลวง และอำเภอลำสนธิ (จังหวัดลพบุรี)
ทิศตะวันออก ติดต่อกับอำเภอสีคิ้วและอำเภอปากช่อง (จังหวัดนครราชสีมา)
ทิศใต้ ติดต่อกับอำเภอเมืองนครนายก (จังหวัดนครนายก)
ทิศตะวันตก ติดต่อกับอำเภอแก่งคอยและอำเภอวังม่วง
การแบ่งเขตการปกครอง > การปกครองส่วนภูมิภาค

อำเภอมวกเหล็กแบ่งเขตการปกครองออกเป็น 6 ตำบล 80 หมู่บ้าน ได้แก่
| ลำดับ | ภาษาไทย | ภาษาอังกฤษ | จำนวนหมู่บ้าน |
| --- | --- | --- | --- |
| 1. | มวกเหล็ก | Muak Lek | 13 หมู่บ้าน |
| 2. | มิตรภาพ | Mittraphap | 10 หมู่บ้าน |
| 3. | หนองย่างเสือ | Nong Yang Suea | 14 หมู่บ้าน |
| 4. | ลำสมพุง | Lam Somphung | 10 หมู่บ้าน |
| 5. | ลำพญากลาง | Lam Phaya Klang | 18 หมู่บ้าน |
| 6. | ซับสนุ่น | Sap Sanun | 15 หมู่บ้าน |
การแบ่งเขตการปกครอง > การปกครองส่วนท้องถิ่น

ท้องที่อำเภอมวกเหล็กประกอบด้วยองค์กรปกครองส่วนท้องถิ่น 7 แห่ง ได้แก่
เทศบาลตำบลมวกเหล็ก ครอบคลุมพื้นที่บางส่วนของตำบลมวกเหล็กและตำบลมิตรภาพ
องค์การบริหารส่วนตำบลมวกเหล็ก ครอบคลุมพื้นที่ตำบลมวกเหล็ก (เฉพาะนอกเขตเทศบาลตำบลมวกเหล็ก)
องค์การบริหารส่วนตำบลมิตรภาพ ครอบคลุมพื้นที่ตำบลมิตรภาพ (เฉพาะนอกเขตเทศบาลตำบลมวกเหล็ก)
องค์การบริหารส่วนตำบลหนองย่างเสือ ครอบคลุมพื้นที่ตำบลหนองย่างเสือทั้งตำบล
องค์การบริหารส่วนตำบลลำสมพุง ครอบคลุมพื้นที่ตำบลลำสมพุงทั้งตำบล
องค์การบริหารส่วนตำบลลำพญากลาง ครอบคลุมพื้นที่ตำบลลำพญากลางทั้งตำบล
องค์การบริหารส่วนตำบลซับสนุ่น ครอบคลุมพื้นที่ตำบลซับสนุ่นทั้งตำบล
การคมนาคม

เส้นทางที่น่าสนใจ ได้แก่
อุโมงค์ต้นไม้ บนเส้นทางมวกเหล็ก-วังม่วง ทางหลวงแผ่นดินหมายเลข 2089
เนินพิศวง บนเส้นทางสายมวกเหล็ก-ซับน้อยเหนือ หากจอดรถเข้าเกียร์ว่าง จะเกิดภาพลวงตามองเห็นรถเคลื่อนที่จากที่ต่ำไปยังที่สูง
การคมนาคม > ทางรถไฟสายตะวันออกเฉียงเหนือ

เส้นทางรถไฟที่ผ่านมวกเหล็ก มี 3 สถานี
| 0 | 1 | 2 | 3 |
| --- | --- | --- | --- |
| 1. |  | สถานีรถไฟมวกเหล็ก (สถานีหลัก) |  |
| 2. |  | สถานีรถไฟผาเสด็จ |  |
| 3. |  | สถานีรถไฟหินลับ |  |
การคมนาคม > ทางรถยนต์

มีทางหลวงหลักคือ ทางหลวงแผ่นดินหมายเลข 2 (ถนนมิตรภาพ) และมีถนนเส้นหลัก 10 สาย ได้แก่
| 0 | 1 | 2 | 3 |
| --- | --- | --- | --- |
| 1. |  | สายมวกเหล็ก–วังม่วง |  |
| 2. |  | สายมวกเหล็ก–ซับน้อยเหนือ |  |
| 3. |  | สายซับประดู่–บ้านท่าเสา |  |
| 4. |  | สายแก่งคอย–วังม่วง |  |
| 5. |  | สายเขาไม้เกวียน–หลังสถานีรถไฟ |  |
| 6. |  | สายหมู่ 3 – บ้านมอมะเกลือ |  |
| 7. |  | สายซับตาเพ็ง |  |
| 8. |  | สายบ้านปากคลอง–บ้านดงน้ำฉ่า |  |
| 9. |  | สายหมู่ 4 – หมู่ 7 |  |
| 10. |  | สายสถานีอนามัย–บ้านหินลับ |  |
การคมนาคม > รถประจำทาง

รถประจำทาง จำนวน 3 สาย ได้แก่
สายกรุงเทพฯ (จตุจักร) – มวกเหล็ก
สายมวกเหล็ก – วังม่วง
สายสระบุรี – มวกเหล็ก – น้ำตกเจ็ดสาวน้อย
สถานที่ท่องเที่ยว

ไร่องุ่น ตั้งอยู่ริมสองข้างทาง เส้นทางมวกเหล็ก-วังม่วง
น้ำตกเจ็ดสาวน้อย เป็นน้ำตกที่มีถึงเจ็ดชั้น ตั้งอยู่ในเขตอุทยานแห่งชาติน้ำตกเจ็ดสาวน้อย
สวนรุกขชาติมวกเหล็กและน้ำตกมวกเหล็ก
ฟาร์มโคนมไทย-เดนมาร์ค เป็นหนึ่งในฟาร์มโคนมที่สำคัญของประเทศไทย และเป็นสำนักงานใหญ่ของ อ.ส.ค. เป็นแหล่งท่องเที่ยวเชิงเกษตรแห่งแรกๆของประเทศไทย มีกิจกรรมเช่น ปั่นเรือปั่น ฝึกรีดนมวัวโดยการสอนของเจ้าหน้าที่ ป้อนนมลูกวัว โชว์จับวัวด้วยเชือก และมีการทัวร์ทั่วฟาร์ม ที่มีฉากหลังเป็นภูเขา และท้องฟ้า บรรยากาศที่สดชื่น มีลานหญ้ากว้างขนาดใหญ่ และจุดจอดเฮลิคอปเตอร์สำหรับการเดินทางมาเยือนด้วยเฮลิคอปเตอร์ บริเวณนี้เป็นที่นิยมถ่ายรูปกันเป็นอย่างมาก
สถานที่ท่องเที่ยว > เทศกาล

เทศกาลศาลเจ้าพ่อมวกเหล็ก เป็นการแห่เฉลิมฉลองแด่ศาลเจ้าพ่อมวกเหล็กของมวกเหล็ก ในยามค่ำคืนจะเป็นงานเทศกาลออกร้านของกิน เครื่องเล่น และมีการแสดงเช่น งิ้ว ลิเก มีขึ้นในช่วงปลายเดือนธันวาของทุกปี
เทศกาลวันโคนมแห่งชาติ เป็นการเฉลิมฉลองการเกิดขึ้นของโคนมไทย จัดขึ้นในช่วงครึ่งเดือนมกราคมของทุกปี โดยมีสมเด็จพระเทพรัตนราชสุดาฯ สยามบรมราชกุมารีเสด็จมาเปิดงาน ภายในเทศกาลจะมีเครื่องเล่น ของกิน และการออกร้านของเจ้าของผลิตภัณฑ์นมต่าง ๆ
เทศกาลทุ่งดอกทานตะวัน เทศกาลปลูกทุ่งทานตะวันสีเหลืองสุดสายตา กับฉากหลังเป็นภูเขาปลูกขึ้นในช่วงเดือนพฤศจิกายน-มกราคม ของทุกปี
เทศกาลถือศีลกินผัก มวกเหล็กมีคนไทยเชื้อสายจีนอยู่ และมีศาลเจ้าพ่อมวกเหล็ก เมื่อถึงเทศกาลกินเจ จะมีการจัดซุ้มอาหารตามจุดต่าง ๆ ทั่วเมือง จัดขึ้นในทุกวันตรุษจีน เพื่อความเอื้อเฟื้อเผื่อแผ่ เมตตาแก่เพื่อนมนุษย์และสัตว์ทุกชนิด จนถึงธรรมชาติ
สถานที่ท่องเที่ยว > ตลาด

ย่านตลาดมวกเหล็ก เป็นบริเวณก่อนถึงทางรถไฟ หากมาจากทิศใต้ บริเวณนี้เป็นตลาดที่มีครบทุกอย่าง ทั้งผักสดในตอนเช้า ร้านขายยา ร้านขายอุปกรณ์ต่าง ๆ อุปกรณ์การเกษตร ร้านกาแฟ ร้านสเต๊ก โต้รุ่ง มีร้านช่างตัดผมที่เปิดมาอย่างยาวนานมากมาย อาคารไม้ที่ดั้งเดิม และสวยงาม
ย่านตลาดสีทองคำ เป็นย่านที่ตั้งของเทศบาลตำบลมวกเหล็ก มีร้านเช่นเดียวกับย่านตลาดมวกเหล็ก
ย่านริมทางรถไฟ เป็นเพียงถนนสายสั้น ๆ ริมทางรถไฟ เป็นย่านที่มีอาคารไม้แบบโบราณที่ยังคงอนุรักษ์ไว้ที่สร้างโดยการรถไฟ เป็นบรรยากาศที่คลาสสิกอย่างมาก จะมีร้านค้า เช่น ร้านขนมเบเกอร์รี่ ร้านตัดผม ร้านขายเสื้อผ้า ร้านตัดเย็บ
ย่านโต้รุ่ง มวกเหล็กมีโต้รุ่งอยู่ 2 แห่ง แห่งแรกคือตลาดโต้รุ่งหน้าน้ำตก และตลาดโต้รุ่งริมทางรถไฟ
ตลาดนัดวันเสาร์ (ช่วงเช้า) ในช่วงเช้าของวันเสาร์เลยไปรษณีย์มวกเหล็ก จะพบกับถนนคนเดินที่ถอดยาว เต็มไปด้วยร้านค้ามากมาย เป็นถนนคนเดินแห่งแรกของมวกเหล็ก และเก่าแก่ ร้านค้าในยุคก่อนยังคงอยู่ ผลิตภัณฑ์สำหรับใช้ชีวิต รวมตัวอยู่ที่นี่
ถนนคนเดินมวกเหล็ก (ช่วงเย็น) ก่อนพระอาทิตย์จะตกดิน พ่อค้าแม่ค้าจะเริ่มตั้งร้านของตัวเอง ริมศูนย์เพาะพันธ์ไม้มวกเหล็ก ถนนคนเดินแห่งนี้ตั้งอยู่ริมไม้สูง บรรยากาศร่มรื่นกับพระอาทิตย์ตก ร้านค้าของกินอร่อย ๆ มากมาย ของใช้ที่มาจากช่างฝีมือ เฟอร์นิเจอร์ เครื่องใช้ อาหารอร่อย ขนมต่าง ๆ
ตลาดนัดสี่แยกต้นแค ตั้งอยู่ที่สี่แยกไฟแดงแห่งเดียวของมวกเหล็ก ซึ่งเป็นจุดตัดของถนนสายมวกเหล็กวังม่วงและมวกเหล็ก-ซับน้อยเหนือ ที่นี่มีร้านของกิน วัตถุดิบทำอาหาร ของใช้ในประจำวัน อยู่มากมาย ตลาดเริ่มขึ้นช่วงเย็นทุกวันจันทร์ พฤหัส ศุกร์ และอาทิตย์
ตลาดนัดวันพุธ ในอดีตเคยอยู่ที่ริมทางรถไฟ พ่อค้าแม่ค้าย้ายมาเช่าพื้นที่วัดมวกเหล็กนอกที่ตั้งอยู่ใกล้ ขอใช้ที่เป็นตลาดแทน ตลาดแห่งนี้ตั้งอยู่ในวัด เช่นเดียวกับตลาดนัดสี่แยกต้นแคร์ที่มีร้านค้าของกิน และวัตถุดิบทำอาหาร แต่จะมีร้านน้อยกว่าเล็กน้อย เนื่องจากมีพื้นที่จำกัด แต่จะได้เห็นความสวยงามของโบสถ์คู่กับตลาดนัดยามเย็น
สถานที่ท่องเที่ยว > ของกินท้องถิ่น

กะหรี่ปั๊บ เป็นขนมแบบตะวันตกผสมกับอินเดีย คาดว่าท้าวทองกีบม้าคิดค้นขึ้น เป็นขนมที่ทอดกรอบสอดไส้หลากหลายเช่น ไส้สัปปะรด ไส้พริกเผา ไส้เห็ดหอม ไส้เผือก ไส้องุ่นที่เป็นการผสมผสานกับองุ่นที่ปลูกมากในมวกเหล็ก รวมทั้งยังมีอีกหลากหลายไส้
องุ่น ภูมิอากาศที่เหมาะสมในหน้าหนาวทำให้มีหลายคนปลูกองุ่นกัน รวมทั้งเพื่อการแวะชมสวน
การกีฬา

ชาวมวกเหล็กมีสถานที่สำหรับเล่นกีฬา พักผ่อนได้หลายแห่ง เช่น
ฟิตเนสเทศบาลตำบลมวกเหล็ก
สนามฟุตซอลมวกเหล็ก
สนามบอลโรงพักมวกเหล็ก
รวมทั้งลานกีฬาและสนามเด็กเล่นอีกหลายแห่ง
การกีฬา > ศูนย์ฝึกกีฬาแห่งชาติ

ศูนย์ฝึกกีฬาแห่งชาติมวกเหล็กตั้งอยู่บริเวณด้านซ้ายมือของถนนมิตรภาพ ก่อนถึงเทพประทานปาร์ควิว (กรณีเดินทางจากมวกเหล็ก-กรุงเทพมหานคร) ซึ่งอดีตนายกรัฐมนตรี นายชวน หลีกภัย เป็นประธานในพิธีวางศิลาฤกษ์เมื่อวันที่ 25 สิงหาคม 2543 ดำเนินการก่อสร้างบนพื้นที่กว่า 600 ไร่ ภายใต้งบประมาณประจำปี 2552 จำนวน 140 ล้านบาท และในปีงบประมาณ 2553 ได้รับงบประมาณจากรัฐบาลเพิ่มเติม ได้แก่ งบประมาณไทยเข้มแข็ง จำนวน 76 ประกอบด้วยการก่อสร้างอาคารดังนี้
อาคารที่พักนักกีฬา 5 ชั้น อาคารกีฬาในร่ม (กีฬามวย)
อาคารกีฬาคนพิการ
สระว่ายน้ำขนาดมาตรฐาน 50 เมตรพร้อมหลังคาและสระกระโดด ตั้งอยู่ ที่ 329  หมู่  4  ถนนมิตรภาพ ตำบลมิตรภาพ อำเภอมวกเหล็ก จังหวัดสระบุรี มีทัศนียภาพที่สวยงามท่ามกลางบรรยากาศที่โอบล้อมด้วยภูเขา มีโอโซนบริสุทธิ์เป็นอันดับ 3 ของประเทศไทย และตั้งอยูในพื้นที่ที่เป็นแหล่งท่องเที่ยวที่สำคัญของจังหวัดสระบุรีเหมาะสำหรับการพักผ่อนและเล่นกีฬาและให้เช่าสถานที่จัดกิจกรรม ประชุม สัมมนา ฯลฯ  เป็นศูนย์กีฬาเพื่อสุขภาพ  และห้องพักราคาประหยัดพร้อมสถานที่พักผ่อน  ออกกำลังกายท่ามกลางธรรมชาติที่สวยงาม
การกีฬา > มวกเหล็กคัพ

มวกเหล็กมีกิจกรรมแข่งขันกีฬา มวกเหล็กร่วมใจต้านภัยยาเสพติด ประจำทุกปี เริ่มแข่งในครั้งแรกในปี 2543 เราต้องการส่งเสริมให้คนที่นี่ใช้เวลาว่างให้เป็นประโยชน์กับตัวเอง ไม่ไปยุ่งกับสิ่งมอมเมา ยาเสพติด  และเป็นการดูแลสุขภาพให้กับเรา ที่งานนี้มีการแข่งขัน ฟุตบอลชายและหญิง แบ่งประเภทเป็นกลุ่มบริหาร กลุ่มสตรีและแม่บ้าน และกลุ่มประชาชน ซึ่งทุกตำบลจะคัดเลือกส่งทีมเข้าแข่งขันประเภทละ 1 ทีม การแข่งขันเป็นระบบเหย้าเยือน หมุนเวียนกันไป พิธีเปิด-ปิดและนัดชิงชนะเลิศใช้สนามกีฬาของมหาวิทยาลัยนานาชาติเอเชีย-แปซิฟิกเป็นสนามกลางในกลางแข่งขัน
การศึกษา > สถาบันการศึกษาของรัฐบาล

โรงเรียนมวกเหล็กวิทยา
โรงเรียนอนุบาลมวกเหล็ก
โรงเรียนซับน้อยเหนือวิทยาคม
โรงเรียนนายเรืออากาศนวมินทกษัตริยาธิราช
การศึกษา > การศึกษาโดยเอกชน

มหาวิทยาลัยนานาชาติเอเชีย-แปซิฟิก
โรงเรียนรอดณรงค์ศึกษา
โรงเรียนพีระวิทยา
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Muak Lek District
ลานจอดรถที่ศูนย์ฝึกกีฬาแห่งชาติ มวกเหล็ก
บรรยากาศฟ้าหลังฝน
วิชญ์ เทพหัสดิน ณ อยุธยา

| พลเอกวิชญ์ เทพหัสดิน ณ อยุธยา |
| --- | --- |


หัวหน้าพรรครวมแผ่นดิน
ดำรงตำแหน่ง 1 สิงหาคม พ.ศ. 2565 – 26 มกราคม พ.ศ. 2566
ก่อนหน้า: บุญญาพร นาตะธนภัทร
ถัดไป: ชัชชัย ภัทรนาวิก
หัวหน้าพรรคเศรษฐกิจไทย
ดำรงตำแหน่ง 18 มีนาคม พ.ศ. 2565 – 24 พฤษภาคม พ.ศ. 2565
ก่อนหน้า: ปัญญา พุกราชวงศ์
ถัดไป: ธรรมนัส พรหมเผ่า
เลขาธิการคณะกรรมการโอลิมปิกแห่งประเทศไทย
อยู่ในวาระ
เริ่มดำรงตำแหน่ง  พ.ศ. 2564
 
ข้อมูลส่วนบุคคล
เกิด: วีรพล เทพหัสดิน ณ อยุธยา 19 ตุลาคม พ.ศ. 2493 (74 ปี)
พรรคการเมือง: พลังประชารัฐ
การเข้าร่วม พรรคการเมืองอื่น: เศรษฐกิจไทย รวมแผ่นดิน
บุพการี: ยศ เทพหัสดิน ณ อยุธยา (บิดา) คุณหญิงเพลิน เทพหัสดิน ณ อยุธยา (มารดา)
ศิษย์เก่า: โรงเรียนนายร้อยพระจุลจอมเกล้า โรงเรียนเตรียมทหาร โรงเรียนวชิราวุธวิทยาลัย มหาวิทยาลัยศรีปทุม
ชื่อเล่น: น้อย

พลเอก วิชญ์ เทพหัสดิน ณ อยุธยา (ชื่อเดิม: วีรพล เทพหัสดิน ณ อยุธยา; เกิด 19 ตุลาคม พ.ศ. 2493) ชื่อเล่น น้อย อดีตหัวหน้าพรรครวมแผ่นดิน อดีตหัวหน้าพรรคเศรษฐกิจไทย อดีตประธานยุทธศาสตร์พรรคพลังประชารัฐ และอดีตสมาชิกสภานิติบัญญัติแห่งชาติ ปัจจุบันดำรงตำแหน่งประธานที่ปรึกษาพรรคพลังประชารัฐ นอกจากนี้ยังดำรงตำแหน่งเลขาธิการคณะกรรมการโอลิมปิกแห่งประเทศไทย ในพระบรมราชูปถัมภ์ และคณะกรรมการการกีฬาแห่งประเทศไทย กรรมการมูลนิธิอนุรักษ์ป่ารอยต่อ 5 จังหวัด
ประวัติ

พลเอก วิชญ์ เทพหัสดิน ณ อยุธยา ชื่อเดิม คือ วีรพล เทพหัสดิน ณ อยุธยา เกิดเมื่อวันที่ 19 ตุลาคม พ.ศ. 2493 เป็นบุตรชายของ พลเอก ยศ เทพหัสดิน ณ อยุธยา รัฐมนตรีประจำสำนักนายกรัฐมนตรีในรัฐบาล พลเอก เกรียงศักดิ์ ชมะนันท์ และ คุณหญิงเพลิน เทพหัสดิน ณ อยุธยา มีน้องสาว 2 คน คือ ณัฐธยาน์ เทพหัสดิน ณ อยุธยา และ สิริยส เทพหัสดิน ณ อยุธยา
พลเอก วิชญ์ เป็นหนึ่งในนายทหารที่ ควบคุมการชุมนุมของแนวร่วมประชาธิปไตยต่อต้านเผด็จการแห่งชาติ พ.ศ. 2553 ปฏิบัติหน้าที่ตาม พรก.บริหารราชการในสถานการณ์ฉุกเฉิน พ.ศ. 2548 เขาเป็นกรรมการศูนย์อำนวยการแก้ไขสถานการณ์ฉุกเฉิน เนื่องจากดำรงตำแหน่งผู้ช่วยผู้บัญชาการทหารบก
พลเอก วิชญ์ ถือเป็นนายทหารที่ใกล้ชิดสนิทสนมกับ พลเอก ประวิตร วงษ์สุวรรณ ซึ่งพลเอก วิชญ์ ลงพื้นที่ร่วมกับพลเอก ประวิตร อยู่หลายครั้ง
พลเอก วิชญ์ มีชื่อที่เรียกอย่างไม่เป็นทางการจากสื่อมวลชนว่า "บิ๊กน้อย"
พลเอก วิชญ์ เคยตกเป็นข่าวว่าอาจเป็นนายทหารผู้นำการรัฐประหาร โดยผู้ที่เปิดเผย คือ พลตรี ขัตติยะ สวัสดิผล หรือ เสธ.แดง ซึ่งเป็นเพื่อนร่วมรุ่นและ นายประชา ประสพดี ส.ส.จังหวัดสมุทรปราการ พรรคเพื่อไทย ซึ่งเจ้าตัวได้ออกมาปฏิเสธอย่างแข็งกร้าวพร้อมกับตอบโต้กลับไป อย่างไรก็ตามเมื่อ พลตรี ขัตติยะ ถูกลอบสังหารและเสียชีวิตลง พลเอก วิชญ์ ในฐานะเพื่อนร่วมรุ่นก็ได้ไปร่วมในงานศพด้วย
การศึกษา

พลเอก วิชญ์ จบการศึกษาจากวชิราวุธวิทยาลัย ก่อนที่จะเข้าศึกษาในโรงเรียนเตรียมทหารรุ่นที่ 11  และโรงเรียนนายร้อยพระจุลจอมเกล้ารุ่นที่ 22 หลังจากนั้นจบปริญญาตรีคณะบริหารธุรกิจ สาขาการจัดการ มหาวิทยาลัยศรีปทุม นอกจากนี้ยังผ่านการอบรมจากวิทยาลัยป้องกันราชอาณาจักร (วปอ.) ประจำปี พ.ศ. 2549
การทำงาน > ด้านราชการ

พลเอก วิชญ์ เคยรับราชการทหารในตำแหน่งต่าง ๆ ที่สำคัญ เช่น ดำรงตำแหน่งผู้บัญชาการมณฑลทหารบกที่ 41 ในปี พ.ศ. 2545 ดำรงตำแหน่งผู้บัญชาการมณฑลทหารบกที่ 11 ในปี พ.ศ. 2547 ดำรงตำแหน่งรองแม่ทัพภาคที่ 1 และดำรงตำแหน่งราชองครักษ์ ในปี พ.ศ. 2548 ดำรงตำแหน่งแม่ทัพน้อยที่ 1 ในปี พ.ศ. 2549 ดำรงตำแหน่งที่ปรึกษาสถาบันวิชาการป้องกันประเทศ และดำรงตำแหน่งหัวหน้าคณะนายทหาร ฝ่ายเสนาธิการประจำผู้บังคับบัญชา ในปี พ.ศ. 2551 ดำรงตำแหน่งตุลาการศาลทหารสูงสุด ในเดือนเมษายน พ.ศ. 2552 หลังจากนั้นได้รับเลื่อนยศเป็น พลเอก พร้อมกับดำรงตำแหน่งผู้ช่วยผู้บัญชาการทหารบก ในเดือนตุลาคม พ.ศ. 2552
ในปี พ.ศ. 2553 มีข่าวคราวว่า พลเอก วิชญ์ อาจจะได้รับตำแหน่งเป็นผู้บัญชาการทหารบกต่อจาก พลเอก อนุพงษ์ เผ่าจินดา ที่จะเกษียณในกลางปีเดียวกัน ร่วมกับ พลเอก พิรุณ แผ้วพลสง แต่แล้วท้ายที่สุดตำแหน่งนี้ก็ตกเป็นของ พลเอก ประยุทธ์ จันทร์โอชา ในที่สุด
การทำงาน > ด้านอื่น ๆ

พลเอก วิชญ์ ถูกแต่งตั้งเป็นกรรมการผู้ทรงคุณวุฒิในคณะกรรมการปิโตรเลียม ในปี พ.ศ. 2558 ต่อมาถูกแต่งตั้งเป็น กรรมการอิสระ บริษัท บางจาก คอร์ปอเรชั่น จำกัด (มหาชน) ในวันที่ 5 เมษายน พ.ศ. 2559 ก่อนที่จะลาออกในเดือนกุมภาพันธ์ พ.ศ. 2565
ปี พ.ศ. 2560 พลเอก วิชญ์ ถูกแต่งตั้งให้ดำรงตำแหน่งเป็นเลขาธิการราชตฤณมัยสมาคมแห่งประเทศไทย ในพระบรมราชูปถัมภ์ แทนที่พลเอก บุญเลิศ แก้วประสิทธิ์ ซึ่งพลเอก วิชญ์ ทำงานที่ราชตฤณมัยฯ มาตั้งแต่ปีพ.ศ. 2545 ในตำแหน่งแรกคือ กรรมการประชาสัมพันธ์ ก่อนที่จะถูกแต่งตั้งเป็นประธานอำนวยการแข่งม้า และเป็นเลขาธิการกิตติมศักดิ์ ในปี พ.ศ. 2559
ปัจจุบัน พลเอก วิชญ์ ดำรงตำแหน่งเป็นเลขาธิการคณะกรรมการโอลิมปิคแห่งประเทศไทย ในพระบรมราชูปถัมภ์ ซึ่งถูกแต่งตั้งเมื่อปี พ.ศ. 2564 แทนที่ พลตรี จารึก อารีราชการัณย์ และดำรงตำแหน่งคณะกรรมการการกีฬาแห่งประเทศไทย นอกจากนี้ พลเอก วิชญ์ ยังเป็นนายกสมาคมกีฬาม้าแข่งไทย และเป็นที่ปรึกษาสมาคมกีฬาลอนเทนนิสแห่งประเทศไทย ในพระบรมราชูปถัมภ์